Miro Jaroš

Miro Jaroš (* 14. marec 1978, Žilina) je slovenský spevák.

 Zo života 
Detstvo prežil v Tepličke nad Váhom. Po skončení strednej školy odišiel do Anglicka, kde viac ako dva roky pracoval a učil sa angličtinu.  Po návrate na Slovensko založil hudobný projekt On the way, neskôr chlapčenskú kapelu R.A.Y.S. Nahrávky sa síce hrali v lokálnych rádiách, nezaujali však vydavateľstvá. 

V roku 2001 odišiel do Izraela s cieľom zarobiť si na vlastný album. Štyri roky prežil v Tel Avive. Zarábal si príležitostným modelingom a stvárnil malú úlohu v izraelskom filme What a wonderful place. Spieval vokály pre tamojších interpretov, vďaka čomu sa zoznámil s producentom Gerrym Vlodavskym. Natočili niekoľko demonahrávok s východným feelingom, projekt ale nedokončili, keďže spevák v roku 2004 opustil Izrael kvôli relácii Slovensko hľadá Superstar. V súťaži skončil šiesty. Finalisti súťaže nahrali úspešný singel  „Kým vieš snívať“.Webová stránka SME

V roku 2005 mu vyšiel debutový album Exoterika, ktorý získal za predaj viac ako 10.000 hudobných nosičov platinovú platňu. Nasledujúce albumy Tlaková níž (2008) a Tráva musí rásť (2010) obsahujú single, ktoré sa zaradili medzi najhranejšie slovenské piesne. V roku 2012 vydal spevák výberku svojich najväčších hitov pod názvom Všetko najlepšie a rozhodol sa pre pauzu vo svojej kariére. Otvoril si hudobné vydavateľstvo, pre Dominiku Mirgovú vyprodukoval úspešný album #Nová a začal spolupracovať s nadáciou Kvapka nádeje pre ktorú napísal pesničku „Musím mať nádej“. Od roku 2013 je tiež autorom detských motivačných knižiek. Hudobne sa Miro vrátil na scénu koncom roka 2014 kedy vydáva svoj piaty štúdiový album s názvom #5 (2014) a tiež detský album Pesničky pre (ne)poslušné deti (2014).

 Diskografia 
 2005: Exoterika
 2008: Tlaková níž - Sony BMG, CD
 2010: Tráva musí rásť - EMI Czech, CD
 2012: Všetko najlepšie - EMI Czech, CD
 2014: Pesničky pre (ne)poslušné deti - Galgan Music, CD
 2014: #5 - Galgan Music, CD
 2016: Pesničky pre (ne)poslušné deti 2 - Galgan Music, CD
 2016: Tešíme sa na Ježiška - Galgan Music, CD, LP
 2018: Pesničky pre (ne)poslušné deti 3 - Galgan Music, CD
 2020: Vaše najobľúbenejšie - Galgan Music, CD, LP
 2020: Milujem život svoj - Galgan Music, CD, LP
 2021: List Ježiškovi - Galgan Music, CD, LP
 2023: Disko - Galgan Music, CD, LP, MC
 2024: Ešte viacej Disko - Galgan Music, CD, LP, USB

 Single 
2005 – „Yalla Yalla“
2005 – „Šamanka“
2006 – „Na chvíľu“
2006 – „Mishtagea“
2006 – „Honolulu Bahamy“
2007 – „Tlaková níž“
2008 – „Obyčajný“
2008 – „Spadla z oblakov“
2009 – „Čierne písmená“
2009 – „Sny“
2009 – „Na dne mora“
2010 – „Dole hlavou“
2010 – „Tráva“
2010 – „Čierny dážď“
2011 – „Kým máme seba“
2011 – „Nechce sa mi tancovať“
2011 – „Na pokraji síl“
2012 – „Stopy v snehu“
2012 – „Jednu šancu mi daj“
2012 – „Štyri ročné obdobia“
2013 – „Navždy sám“
2014 – „Ako kráľ“
2014 – „Nepozerám“

 Eurovízia 
2009 – „Malý hlas“
2010 – „Bez siedmeho neba“

 Kompilácie 
 2005 Slovensko hľadá Superstar • TOP 11 - Sony BGM, CD - 10. „Boro boro“, 12. „Teraz je ten správny čas“, 13. „Kým vieš snívať“
 2005 SuperVianoce - Sony BGM, CD - 06. „White Christmas“”
 2005 SuperTour 2005 - Sony BGM, DVD - 7. „Boro boro“, 12. „Kým vieš snívať“, 19. „Enjoy The Silence´04“, 20. „Teraz je ten správny čas“
 2008 Go Deejay Dance Selection 2008 - Musica, CD - 05. „Spadla z oblakov (Robert Burian Radio Edit '08)“

 Videografia 
 2015: DVD pre (ne)poslušné deti - Galgan Music, DVD
 2017: DVD pre (ne)poslušné deti 2 - Galgan Music, DVD
 2018: DVD Tešíme sa na Ježiška - Galgan Music, DVD
 2019: DVD pre (ne)poslušné deti 3 - Galgan Music, DVD
 2022: DVD Vaše najobľúbenejšie - Galgan Music, DVD

 Ocenenia a nominácie 
Ruka Hore Awards
RokNominovaná prácaOcenenieVýsledok2021Miro JarošDetský interpret roka

Ceny SOZA
RokNominovaná prácaOcenenieVýsledok2016Miro Jaroš – DVD pre (ne)poslušné detiCena SOZA za audiovizuálny nosičMiro Jaroš – Pesničky pre (ne)poslušné deti 2Cena SOZA za zvukový nosičMiro Jaroš – Tešíme sa na Ježiška2018Miro Jaroš – Pesničky pre (ne)poslušné deti 32020Miro Jaroš – Milujem život svojMiro Jaroš – Vaše najobľúbenejšie

Panta Rhei Awards - Cena knižnej múzy
RokNominovaná prácaOcenenieVýsledok2017Tešíme sa na JežiškaSlovenská detská kniha roka

 Referencie 

 Iné projekty  

 Externé odkazy 
 Oficiálne stránky - mirojaros.sk
 Miro Jaroš na Allmusic
 Miro Jaroš na Discogs


Prehľad umiestnených albumov v rebríčkoch ČNS IFPI:
 Miro Jaroš — SK - ALBUMS - TOP 100
 Miro Jaroš — CZ - ALBUMS - TOP 100
Prehľad umiestnených skladieb v rebríčkoch ČNS IFPI:
 Miro Jaroš — SK - RADIO - TOP 100
 Miro Jaroš — SK - RADIO - TOP 50 SK


Kategória:Slovenskí popoví speváci
Kategória:Autori a interpreti detskej hudby
Kategória:Slovensko hľadá Superstar
Kategória:Osobnosti zo Žiliny